**DOKUMENTACIJA O NABAVI**

**Aplikacije za pametne telefone**

Grad Križevci pokreće postupak jednostavne nabave Aplikacije za pametne telefone, te Vas molimo ponudu ukoliko ste zainteresirani.

1. **NARUČITELJ:**

Grad Križevci, Ivana Zakmardija Dijankovečkog 12, 48260 Križevci, OIB: 35435239132.

# PREDMET NABAVE :

Predmet nabave je Aplikacija za pametne telephone, te održavanje iste kroz 12 mjeseci sve sukladno Tehničkim specifikacijama (Prilog III) ove Dokumentacije o nabavi.

1. **PROCIJENJENA VRIJEDNOST NABAVE:**

26.000,00 EUR bez PDV-a.

1. **EVIDENCIJSKI BROJ NABAVE**

JN/2023-42.

1. **ROK POČETKA I ZAVRŠETKA:**

Rok za početak izvršavanje ugovora je odmah po obostranom potpisu ugovora.

Rok za izvršenje ugovora i dostavu aplikacije sve sukladno Tehničkim specifikacijama je 90 dana od obostranog potpisa ugovora.

# OSNOVE ZA ISKLJUČENJE GOSPODARSKOG SUBJEKTA

# IZJAVA O NEKAŽNJAVANJU

Sukladno odredbi članka 251. St. 1. ZJN Naručitelj obvezan je isključiti gospodarskog subjekta iz postupka javne nabave ako utvrdi da gospodarski subjekt koji ima poslovni nastan u Republici Hrvatskoj ili član upravnog, upravljačkog ili nadzornog tijela ili osobe koje imaju ovlasti zastupanja, donošenja odluka ili nadzora gospodarskog subjekta je/su pravomoćnom presudom osuđeni za kaznena djela iz članka 251. st. točka 1. od a) do f) Zakona o javnoj nabavi (NN 120/16 i 114/22).

Naručitelj će prihvatiti sljedeće kao dovoljan dokaz da ne postoje osnove za isključenje iz ove točke 6.1.:

* Izvadak iz kaznene evidencije ili drugog odgovarajućeg registra ili izjavu davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta odnosno državi čiji je osoba državljanin.

Dokaz ne smije biti starija od 6 mjeseci od dana početka postupka nabave.

Prijedlog izjave o nekažnjavanju nalazi se u prilogu ove Dokumentacije o nabavi i **mora biti ovjerena kod javnog bilježnika.**

# POTVRDA POREZNE UPRAVE

Sukladno odredbi članka 252. ZJN Naručitelj obvezan je isključiti gospodarskog subjekta iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

* u Republici Hrvatskoj, ako ponuditelj ima poslovni nastan u Republici Hrvatskoj, ili
* u Republici Hrvatskoj ili državi poslovnog nastana ponuditelja, ako ponuditelj nema poslovni nastan u Republici Hrvatskoj.

Naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja, te ako uz potvrdu priloži dokaz o izvršenom nalogu uplate dugovanja.

Naručitelj će prihvatiti sljedeće kao dovoljan dokaz da ne postoje osnove za isključenje iz ove točke 6.2.:

* POTVRDU POREZNE UPRAVE ili drugog nadležnog tijela u državi poslovnog nastana gospodarskog subjekta kojom se dokazuje da ne postoje navedene osnove za isključenje, **ne stariju od dana početka ovog postupka nabave**.

# KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI):

Svi dokazi koji se prilažu za dokazivanje osnova za isključenje i uvjeta sposobnosti ponuditelja mogu se dostaviti u neovjerenoj preslici.

Od najpovoljnijeg ponuditelja s kojim se namjerava sklopiti ugovor može se tražiti dostava izvornika ili ovjerenih preslika svih dokumenata kojima se dokazuju uvjeti sposobnosti.

## SPOSOBNOST ZA OBAVLJANJE PROFESIONALNE DJELATNOSTI, TE DOKUMENTI KOJIMA SE DOKAZUJE SPOSOBNOST



Svaki gospodarski subjekt mora u postupku dokazati svoj upis u sudski, obrtni, strukovni ili drugi odgovarajući registar u državi njegova poslovnog nastanka.

**Dokaz:**

IZVADAK IZ SUDSKOG, OBRTNOG, STRUKOVNOG ILI DRUGOG ODGOVARAJUĆI REGISTAR, a ako se on ne izdaje u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela.

* 1. **UVJETI EKONOMSKE I FINANCIJSKE SPOSOBNOSTI PONUDITELJA, TE DOKUMENTI KOJIMA SE DOKAZUJE SPOSOBNOST**

Ponuditelj mora dokazati:

* solventnost koja se odnosi na račun, a podrazumijeva da nema evidentirane nepodmirene obveze.

Za dokazivanje sposobnosti potrebno je dostaviti dokument izdan od bankarskih ili drugih financijskih institucija kojim se dokazuje solventnost gospodarskog subjekta

**Dokaz:**

Dokument izdan od bankarskih institucija ili drugih financijskih institucija (BON-2, SOL-2 i sl.), ne stariji od 60 dana od početka postupka.

* 1. **UVJETI I DOKAZI TEHNIČKE I STRUČNE SPOSOBNOSTI, TE DOKUMENTI KOJIMA SE DOKAZUJE SPOSOBNOST**

Potrebno iskustvo za izvršenje ugovora.

Gospodarski subjekt mora u postupku nabave dokazati da je u godini u kojoj je započeo postupak nabave i tijekom tri godine koje prethode toj godini izvršio najmanje jedan (1) ugovor koji je isti ili slični predmetu nabave, čiji iznos bez PDV-a mora biti najmanje u visini procijenjene vrijednosti nabave, odnosno najviše tri (3) ugovora koji su isti ili slični predmetu nabave, čiji zbrojeni iznos bez PDV-a mora biti najmanje u visini procijenjene vrijednosti nabave.

**Dokaz:**

Popis usluga izvršenih u godini u kojoj je započeo postupak nabave i tijekom tri godine koje prethode toj godini, a koje su iste ili slične predmetu nabave.

Popis sadržava vrijednost usluge, datum izvršenja, te naziv i sjedište druge ugovorne strane.

1. **VRSTA JAMSTVA KOJE TRAŽI NARUČITELJ:**

**JAMSTVO ZA OZBILJNOST PONUDE**

Ponuditelj mora dostaviti jamstvo u iznosu 700,00 EUR u vidu bjanko zadužnice ovjerene kod javnog bilježnika, bankovne garancije ili polaganjem depozita.

Jamstvo za ozbiljnost ponude je jamstvo koje se naplaćuje u slučajevima odustajanja ponuditelja od svoje ponude u roku njezine valjanosti, dostavljanja neistinitih podataka, nedostavljanja izvornika ili ovjerenih preslika, odbijanja potpisivanja ugovora, odnosno nedostavljanja jamstva za uredno ispunjenje ugovora.

Garancija banke mora biti bezuvjetna, neopoziva i naplativa na prvi pisani poziv, te Naručitelj mora biti korisnik garancije.

Depozit se uplaćuje na žiro-račun Grada Križevaca: IBAN: HR9024020061821400000, model HR68, poziv na broj 7706-*OIB uplatitelja* s opisom plaćanja: „Jamstvo za ozbiljnost ponude.

Rok valjanosti jamstva mora biti identičan roku valjanosti ponude.

**JAMSTVO ZA UREDNO IZVRŠENJE UGOVORA**

Odabrani ponuditelj je dužan u roku od 10 dana od dana potpisa ugovora predati jamstvo za uredno ispunjenje ugovora na iznos od 10% vrijednosti ugovora bez PDV-a i sa rokom važenja 30 dana od krajnjeg roka za izvršenje ugovora.

Jamstvo za uredno ispunjenje ugovora mora biti u obliku bjanko zadužnice ovjerene kod javnog bilježnika, bankovne garancije ili uplaćeni depozit.

Garancija banke mora biti bezuvjetna, neopoziva i naplativa na prvi pisani poziv, te Naručitelj mora biti korisnik garancije.

Depozit se uplaćuje na žiro-račun Grada Križevaca: IBAN: HR9024020061821400000, model HR68, poziv na broj 7706-*OIB uplatitelja* s opisom plaćanja: „Jamstvo za uredno izvršenje ugovora.

1. **SADRŽAJ PONUDE:**
2. Popunjeni ponudbeni list (Prilog I.)
3. Popunjeni Troškovnik (Prilog II.)
4. Potpisane Tehničke specifikacije (Prilog III.)
5. Dokazi gospodarskog subjekta (točke 6. i 7. Dokumentacije o nabavi)
6. Jamstvo za ozbiljnost ponude (točka 8. Dokumentacije o nabavi).
7. **ROK I UVJETI PLAĆANJA:**

Isključuje se mogućnost plaćanja predujma, kao i mogućnost davanja sredstava osiguranja plaćanja od strane Naručitelja.

Plaćanje u roku do 30 dana od ovjere ispostavljenog e-računa od strane odgovorne osobe.

1. **ROK VALJANOSTI PONUDE:**

Minimalno 60 dana od roka za dostavu ponuda.

#### NAČIN ODREĐIVANJA CIJENE PONUDE:

Cijena ponude se iskazuje decimalnim brojevima, s decimalnim zarezom i dva decimalna mjesta u Ponudbenom listu (Prilog I.). Cijena ponude iskazuje su u Eurima.

Cijena ponude je nepromjenjiva za vrijeme trajanja ugovora.

Cijena ponude se iskazuje bez poreza na dodanu vrijednost.

Porez na dodanu vrijednost se iskazuje posebno iza cijene.

Ukupnu cijenu ponude čini cijena ponude s porezom na dodanu vrijednost.

U cijenu ponude bez poreza na dodanu vrijednost moraju biti uračunati svi troškovi, uključujući posebne poreze, trošarine i carine, ako postoje te popusti.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

Cijenom moraju biti obuhvaćeni svi troškovi potrebni za nesmetano izvršenje ugovora, te usluga specificiranih u Projektnom zadatku.

Smatrat će se da je ponuditelj izradio ponudu uz sva saznanja potrebna za formiranje cijene i izvršenje usluga koje su predmet nabave.

1. **KRITERIJ ZA ODABIR PRIHVATLJIVE I NAJPOVOLJNIJE PONUDE:**

Prihvatljiva ponuda je ona ponuda, dostavljena za predmet nadmetanja, a koja potpuno zadovoljava sve tražene uvjete i zahtjeve iz poziva za dostavu ponude.

Najpovoljnija ponuda je ponuda s najnižom cijenom.

U slučaju više ponuda s istom cijenom, bit će odabrana ponuda koja je ranije zaprimljena.

1. **ROK ZA DOSTAVU PONUDE:**

Rok za dostavu ponude je **15.06.2023. godine do 09:00 sati**, bez obzira na način dostave.

1. **DOSTAVA PONUDE, OTVARANJE PONUDA I DOSTAVA ODLUKE O ODABIRU:**

Ponuditelj predaje ponudu poštom preporučeno ili neposrednom dostavom, u zatvorenoj omotnici s adresom naručitelja:

**Grad Križevci, I.Z.Dijankovečkog 12, 48260 Križevci**,

s naznakom:

|  |
| --- |
| „**Aplikacija za mobilne telefone - NE OTVARAJ** “ |

i adresom ponuditelja na poleđini koverte.

Otvaranje ponuda nije javno.

Zakašnjele ponude bit će vraćene Ponuditelju neotvorene.

Svi Ponuditelji bit će pismeno obaviješteni o ishodu nadmetanja.

S najpovoljnijim ponuditeljem sklopit će se ugovor.

Naručitelj ne snosi troškove u svezi sa sudjelovanjem ponuditelja u postupku nabave.

***STRUČNO POVJERENSTVO NARUČITELJA***